b'\n_START_ARTICLE_\nLeonard Fielding Chapman mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nMaturo je opravil na srednji \xc5\xa1oli v DeLandu (Florida). 1931 se je vpisal na Univerzo Floride, kjer se je pridru\xc5\xbeil NROTCju. Po diplomiranju junija 1935 se je pridru\xc5\xbeil oboro\xc5\xbeenim silam ZDA._NEWLINE_8. julija 1935 se je pridru\xc5\xbeil Korpusu mornari\xc5\xa1ke pehote Zdru\xc5\xbeenih dr\xc5\xbeav Amerike kot rezervni poro\xc4\x8dnik._NEWLINE_Po kon\xc4\x8danju The Basic School (Navy Yard, Filadelfija) se je pridru\xc5\xbeil 1. bataljonu 10. marinskega polka (Quantico, Virginija), kjer je slu\xc5\xbeil od aprila 1936 do avgusta 1937. Junija 1938 je kon\xc4\x8dal \xc5\xa0olo poljske artilerije (Fort Sill, Oklahoma) in bil nato dodeljen 10. marinskemu polku (MCB San Diego, San Diego, Kalifornija)._NEWLINE_Junija 1940 je odplul iz San Diega proti Honoluluju (Havaji). Tam je kon\xc4\x8dal Topni\xc4\x8darsko \xc5\xa1olo na krovu USS New Orleans, preden je bil julija istega leta preme\xc5\xa1\xc4\x8den na USS Astoria, kjer je bil nadaljnji dve leti poveljujo\xc4\x8di \xc4\x8dastnik marinskega odreda._NEWLINE_Na krovu USS Astorie je do\xc5\xbeivel vstop ZDA v drugo svetovno vojno; sodeloval je v prvih naskokih v bitki v Koralnem morju in za Midway._NEWLINE_Avgusta 1942 je bil preme\xc5\xa1\xc4\x8den v \xc5\xa0ole KMP ZDA, kjer je bil sprva in\xc5\xa1truktor v artilerijskem te\xc4\x8daju, nato pa od oktobra 1943 izvr\xc5\xa1ni \xc4\x8dastnik artilerijskega oddelka \xc5\xa0ol._NEWLINE_Junija 1944 se je pridru\xc5\xbeil 1. marinski diviziji na Pacifiku. Sprva je bil operativni \xc4\x8dastnik 11. marinskega polka, nato pa poveljujo\xc4\x8di \xc4\x8dastnik 4. bataljona 11. marinskega polka._NEWLINE_Po vojni se je vrnil nazaj v ZDA; sprva je os spetembra 1945 do julija 1946 slu\xc5\xbeil kot tajnik general\xc5\xa1taba Flotne marinske sile (FMF Pacifik); nato pa od avgusta 1946 do maja 1949 kot izvr\xc5\xa1ni \xc4\x8dastnik sekcije G-3 Oddelka za na\xc4\x8drte in politiko poveljstva korpusa (HQMC, Washington, D.C.)._NEWLINE_Nato je bil preme\xc5\xa1\xc4\x8den v \xc5\xa0ole KMP ZDA (Quantico), kjer je slu\xc5\xbeil kot koordinator pri rezervni artilerijski \xc5\xa1olski enoti. Junija 1950 je kon\xc4\x8dal vi\xc5\xa1ji te\xc4\x8daj Amfibijsko \xc5\xa1olo bojevanja, nakar je bil preme\xc5\xa1\xc4\x8den na dol\xc5\xbenost \xc5\xa1efa Skupine podpornih oro\xc5\xbeij pri razvojnem centru KMP ZDA._NEWLINE_Julija 1952 je bil preme\xc5\xa1\xc4\x8den v Camp Pendleton (Kalifornija), kjer je prevzel dol\xc5\xbenost poveljujo\xc4\x8dega \xc4\x8dastnika 12. marinskega polka 3. marinske divirije. Skupaj z divizijo je avgusta 1953 odpotoval na Japonsko. Od avgusta 1954 do maja 1956 je bil poveljnik marinske voja\xc5\xa1nice Jokozuma (Japonska)._NEWLINE_Julija 1956 je postal poveljujo\xc4\x8di \xc4\x8dastnik marinske voja\xc5\xa1nice v Washingtonu, D.C. in direktor In\xc5\xa1tituta KMP ZDA. Julija 1958 je bil poslan v Camp Lejeune (Severna Karolina), kjer je prevzel poveljstvo Force Troops FMF Atlantik. Septembra 1961 je bil imenovan za namestnika na\xc4\x8delnika \xc5\xa1taba sekcije G-4 poveljstva korpusa._NEWLINE_1. januarja 1964 je bil postavljen za na\xc4\x8delnika \xc5\xa1taba korpusa. 1. julija 1967 je postal pomo\xc4\x8dnik komandanta korpusa._NEWLINE_4. decembra 1967 ga je predsednik ZDA Lyndon B. Johnson predlagal za 24. komandanta; 13. decembra 1967 ga je potrdil senat. 1. januarja 1968 je postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_V prvem letu mandata je opravil skoraj 100.000 milj potovanj po vsem svetu, ko je obiskoval marince. Zaradi vietnamske vojne je obiskal Vietnam dvakrat leta 1968. Na koncu mandata je do\xc5\xbeivel umik 3. marinske amfibijske sile iz Vietnama in padec \xc5\xa1tevila pripadnikov z 289.000 na 198.000._NEWLINE_1. januarja 1972 se je upokojil in postal komisar ZDA za imigracijo in naturalizacijo._NEWLINE_6. januarja 2000 je umrl za rakom. 14. januarja so ga pokopali z vsemi voja\xc5\xa1kimi \xc4\x8dastmi na pokopali\xc5\xa1\xc4\x8du Arlington.'